**Սթիվեն Թայրոն Քոլբեր** (անգլ.՝ Stephen Tyrone Colbert, /koʊlˈbɛɹ/, մայիսի 13, 1964(1964-05-13)[…], Վաշինգտոն, Կոլումբիայի շրջան, ԱՄՆ), ամերիկացի կատակերգու, հեռուստահաղորդավար, դերասան և գրող։ Առավել հայտնի է որպես *Comedy Central* հեռուստաալիքով հեռարձակված *«The Colbert Report»* ծրագրի (2005-2014) և CBS հեռուսատաալիքով հեռարձակվող *«The Late Show with Stephen Colbert»* թոք-շոուի հաղորդավար (սկսած 2015 թվականի սեպտեմբերից)։

Քոլբերը հինգ անգամ արժանացել է Պրայմ թայմ «Էմմի» մրցանակի, երկու անգամ՝ «Գրեմմի»-ի և երկու անգամ՝ «Պիբոդի»-ի։ 2006 և 2012 թվականներին «Թայմ» ամսագրի վարկածով Քոլբերը ճանաչվել է 100 ամենաազդեցիկ մարդկանցից մեկը։ 2007 թվականին նրա *«I Am America (And So Can You!)»* գիրքը *«The New York Times»*-ի վարկածով ճանաչվել է համար 1 բեսթսելլեր։

Կենսագրություն
--------------

Սթիվեն Քոլբերը ծնվել է Վաշինգտոնում և մեծացել է Հարավային Կարոլինայի Չարլստոն քաղաքում՝ բժշկի ընտանիքում՝ լինելով տասնմեկ երեխաներից ամենափոքրը։ Հարցազրույցում Քոլբերը իր ծնողներին նկարագրել է որպես բարեպաշտ և միևնույն ժամանակ բարձր մտավորականությունը գնահատող մարդկիկ։ Ընտանիքում նրանց սովորեցրել են, որ կարելի է կասկածի տակ դնել եկեղեցին, բայց միևնույն ժամանակ մնալ կաթոլիկ։

Հարավային նահանգների բնակիչների հետ կապված բացասական կարծրատիպերը հանգեցրել են նրան, որ Քոլբերը երիտասարդ տարիքում սովորել է թաքցնել իր հարավային ակցենտը։ Նա նկատել է, որ հարավի բնակիչներին սակավ ինտելեկտուալ են համարում, և որպեսզի խուսափի նման կարծրատիպերից, սովորել է նմանակել հեռուստատեսության հաղորդավարների ոճը։

Նրա հայրը մահացել է 1974 թվականին՝ ավտովթարից, իր երկու որդիների՝ Փիթերի և Փոլի հետ։ Սթիվենը սովորել է *«Porter Gaud»* դպրոցում, «Համբդեն Սիդնեյ» քոլեջում և Հյուսիսարևմտյան համալսարանին կից *«School of Speech and Communication»* դպրոցում, որտեղ հաճախել է դերասանական արվեստի դասընթացների։

Երիտասարդ տարիքում Քոլբերը երազել է ուսումնասիրել ծովային կենսաբանություն, սակայն ականջի թմբկաթաղանթի վերականգնման վիրահատության ժամանակ վնասվել է նրա ներքին ականջը, ինչի պատճառով նա չէր կարող սուզվել ջրի տակ։ Այս վիրահատության ժամանակ նրա աջ ականջը խլացել է։

Գործունեություն
---------------

Քոլբերը 1997 թվականին եկել է *«The Daily Show»-ի* երկրորդ եթերաշրջանին։ 1999 թվականից հաղորդումը վարել է Ջոն Ստյուարտը։ Այդ ընթացքում հաղորդումն աստիճանաբար ավելի քաղաքականացվել է, հատկապես՝ 2000 թվականի ընտրություններից առաջ։ Ի տարբերություն Ջոն Ստյուարտի, որը հաղորդումը վարել է հենց իր դերում՝ Քոլբերը խաղացել է հորինված կերպար, որին նույնպես անվանել են «Սթիվեն Քոլբեր»։

2005 թվականի հոկտեմբերից Քոլբերը սկսել է վարել սեփական հաղորդոմը՝ *«The Colbert Report»*, որտեղ խաղացել է նույն կերպարի դերը, ինչ *«The Daily Show»*-ում։ Ձևաչափի համաձայն՝ այն լրատվական հաղորդում է, որը հաղորդավարներ Գլեն Բեք և Բիլ Օ'Ռեյլի շոուների նմանակումն է։ 2014 թվականի ապրիլին հայտնի է դարձել, որ *«The Late Show»* հաղորդավար Դեյվիդ Լետտերմանին փոխարինելու է Քոլբերը։ 2014 թվականի դեկտեմբերի 18-ին կայացել է *«The Colbert Report»*-ի վերջին թողարկումը։ 2015 թվականի սեպտեմբերի 1-ին՝ CBS հեռուստաալիքով հաջողությամբ մեկնարկել է *«The Late Show with Stephen Colbert»* հաղորդումը, որի վարկանիշն առաջին շաբաթվա ընթացքում աճել է 24 տոկոսով։

### 2008 թվականին ԱՄՆ նախագահի պաշտոնի հայտ

2007 թվականի հոկտեմբերի 16-ին Քոլբերը հայտարարել է 2008 թվականի նախագահական ընտրություններում ԱՄՆ-ի նախագահի պաշտոնի համար իր թեկնածությունն առաջադրելու մտադրության մասին։

Նրա սկանդալային հայտարարություններից մեկը հետևյալն է եղել.

> 
> 
> Եթե ես նախագահ դառնամ, ես կվերացնեմ Ջորջիան երկրի երեսից։ Մենք ավելի շատ դեղձ ունենք, և նրանք ավելի հյութալի են, քան Ջորջիայում։
> 
> 
> 
> *Բնօրինակ տեքստ* (անգլ.)  
> 
> *I promise, if elected, I will crush the state of Georgia. Our peaches are more numerous than Georgia's, they are more juiciful.*
> 
> 
> 
> 

Շատ կարճ ժամանակում նրա կողմն են անցել ավելի քան մեկ միլիոն ամերիկացիներ՝ դրանով իսկ ցույց տալով ֆավորիտների դեմ քվեարկելու իրենց պատրաստակամությունը։

2007 թվականի նոյեմբերի 1-ին Հարավային Կարոլինայի դեմոկրատական կուսակցությունը դեմ է քվեարկել նրա թեկնածության ընդունմանը։ Մի քանի օր անց Քոլբերը հայտարարել է իր քարոզարշավը դադարեցնելու մասին։

Չնայած դրան, Ջո Կեսադան՝ *«The Colbert Report»*-ին տված հարցազրույցում հայտարարել է, որ *Marvel*-ի տիեզերքում նրա դիրքերը, որպես թեկնածու, դեռևս ուժեղ են։

Ստեղծագործություն
-----------------

*«The Colbert Report»*-ի առաջին թողարկումներից մեկում Քոլբերն օգտագործել է հորինված *«Truthiness»* բառը (անգլ.՝ truth՝ ճիշտ է), որը 2005 թվականին ճանաչվել է տարվա բառ։

2006 թվականի գարնանը «Թայմ» ամսագիրը Սթիվեն Քոլբերին դասել է տարվա հարյուր ամենաազդեցիկ մարդկանց շարքը։ 2006 թվականի ապրիլի 29-ին Սթիվենը ելույթ է ունեցել Սպիտակ տան թղթակիցների ասոցիացիայի ամենամյա ընթրիքի ժամանակ (անգլ.՝ White House Correspondents’ Association), կարդալով երգիծական խոսքը, որում նա խիստ քննադատել է Ջորջ Ու. Բուշին և նրա կառավարությունը։ Նրա ելույթը ԶԼՄ-ներում արձագանքների հեղեղ է առաջացրել։ Ելույթի տեսագրությունը հինգ ամիս առաջին տեղում է մնացել *«ITunes Store»*-ի ամենաշատ ներբեռնվող տեսանյութերի ցանկում։

2009 թվականի սկզբին Սթիվենն իր հեռուստաշոուի հանդիսատեսին կոչ է արել մասնակցել ՆԱՍԱ-ի առցանց քվեարկությանը, որի արդյունքում պետք է որոշվեր Միջազգային տիեզերական կայանի նոր մոդուլի անունը։ Սթիվենն առաջարկել է այն անվանել իր անունով՝ *COLBERT*։ Չնայած որ նա հաղթել է, մոդուլը կոչվել է *«Tranquility»*, սակայն մի քանի ամիս անց Սթիվենի անունով է կոչվել Միջազգային տիեզերական կայանի սպորտային տրենաժորը, որը 2009 թվականի աշնանը տեղադրվել է մոդուլի մեջ։

2012 թվականի ԱՄՆ-ի նախագահական ընտրությունների նախընտրական քարոզարշավի ժամանակ՝ Միթ Ռոմնիի թիմի խայտառակումից հետո Քոլբերը հրապարակավ կատարել է *«America The Beautiful»* հանրահայտ հայրենասիրական երգը։

Անձնական կյանք
--------------

Քոլբերն՝ իր կնոջ հետ, 2006 թվական
Քոլբերի խոսքով՝ ինքը քաղաքականությամբ այնքան էլ չի հետաքրքրվել մինչև *«The Daily Show»* գալը։ 2004 թվականին տված հարցազրույցում ասել է, որ իրեն համարում Է դեմոկրատների կողմնակից։ Քոլբերը կաթոլիկ է և դասավանդում է կիրակնօրյա դպրոցում։

Նա ամուսնացել է Էվելին Մաքգի-Կոլբերի հետ (անգլ.՝ Evelyn McGee-Colbert), ունի երեք երեխա։ Ընդ որում՝ Քոլբերը չի ուզում, որ իր երեխաները դիտեն *«The Colbert Report»*-ը, քանի որ կարծում է, որ երեխաները սարկազմ չեն հասկանում։

Ճանաչում
--------

### Մրցանակներ

* 2004 — «Էմմի»՝ *The Daily Show*-ի սցենարների համար
* 2005 — «Էմմի»՝ *The Daily Show*-ի սցենարների համար
* 2006 — «Էմմի»՝ *The Daily Show*-ի սցենարների համար
* 2007 — «Տարվա հռետոր» (*Cross Examination Debate Association, CEDA*)
* 2008 — «Տարվա մարդ»՝ ըստ «Վեբբի» մրցանակի։

### Այլ

2008 թվականին պրոֆեսոր Ջեյսոն Բոնդը Սթիվեն Քոլբերի անունով է կոչել իր հայտնաբերած նոր տեսակի սարդը *(Aptostichus stephencolberti)*։

2008 թվականին պրոֆեսոր Բիլլ Սթարկը իր հայտնաբերած գարնանաթևիկի նոր տեսակն անվանել է *«Diamphipnoa colberti»՝* Քոլբերի պատվին։

Ամերիկացի միջատաբան Քվենտին Վիլերն ու Քելլի Միլլերը իրենց հայտնաբերած լողաբզեզին տվել են *«Agaporomorphus colberti»* անունը՝ դերասանի 45-ամյակի առթիվ։

2014 թվականին հետահանուկի նոր ենթատեսակներից մեկը՝ *«Aleiodes colberti»*-ն, նույնպես անվանակոչվել է Սթիվեն Քոլբերի պատվին։

2016 թվականին միջատաբան Մայքլ Ֆերոն՝ Կլեմսոնի համալսարանից, *«Staphylinidae»* ընտանիքի մաս կազմող *«Sonoma»* հյուսիսամերիկյան տեսակի նոր տիպի բզեզին անվանել է Քոլբերի պատվին *(Sonoma colberti)*:

Ֆիլմագրություն
--------------

| Տարի | Անուն | Դեր | Ծանոթագրություն |
| --- | --- | --- | --- |
| 1995 | *Exit 57* | Տարբեր |  |
| 1996 | «*The Dana Carvey Show*» | Տարբեր |  |
| 1997 | «*Shock Asylum*» | Dr. Dewalt | Short film |
| «*The Daily Show*» |  | 1997-2005 (պարբերաբար) |
| 1999 | «*Let It Snow*» | Happy Successful Guy | Նաև հայտնի է որպես *«Snow Days»* |
| «*Strangers with Candy*» | Chuck Noblet | 1999-2000 |
| 2000 | «*Harvey Birdman, Attorney at Law*» | Myron Reducto / Phil Ken Sebben / The Eagle of Truth | 2000-2007 |
| 2003 | «*Nobody Knows Anything*» | «Հեռուստատեսություն» |  |
| 2003 | «*Chalkzone*» |  |  |
| 2004 | «*Մեռած ձեր ոգևորությունը*» | Զբոսաշրջիկ | նշված չէ տիտրերում |
| «*Վենտուրա Եղբայրներ*» | Professor Richard Impossible | 2004-2006 |
| 2005 | «*The Great New Wonderful*» | Mr. Peersall |  |
| «*Կախարդուհի*» | Stu Robison |  |
| «*Outlaw Tennis*» | Մեկնաբան | Համակարգչային խաղ |
| «*The Colbert Report*» | վարող |  |
| «*Ամերիկյան հայրիկ!*» |  | դրվագ All About Steve |
| 2006 | «*Freeվոլային կյանքը*» | Chuck Noblet | ֆիլմ՝ հեռուստահաղորդման մոտիվներով |
| 2007 | «*Սիմփսոնները*» |  | դրվագ He Loves to Fly and He D’ohs |
| 2008 | «*Սեքս-գուրու*» | Jay Kell (Hockey Announcer) |  |
| «*A Colbert Christmas: The Greatest Gift of All!*» | Սանտա-Կլաուս |  |
| 2009 | «*Տեսիլքներ ընդդեմ Այլմոլորակայիններ*» | Նախագահ |  |
| «*The 1 Second Film*» |  |  |
| 2012 | «*Օֆիս*» | Բրոկկոլի Ռոբ | դրվագ Here Comes Treble |
| 2013 | «*Հոբիթ։ Սմոգի պարապուտը*» | Բուրգոմիստրի լրտեսներից մեկը |  |
| 2014 | «*Պարոն Պիբոդիի և Շերմանի արկածները*» | Պոլ Փիթերսոն (հնչեցում) |  |

Ծանոթագրություններ
------------------

1. 1 2  Encyclopædia Britannica
2. 1 2  Discogs — 2000.
3. 1 2  GeneaStar
4. 1 2  *Deutsche Nationalbibliothek* Record #1045855685 // Gemeinsame Normdatei (գերմ.) — 2012—2016.
5. ↑  Complete listing of NASA 2014 Agency Honor Award Recipients — P. 29.
6. ↑  «inogolo — Pronunciation of Stephen Colbert». Արխիվացված է օրիգինալից 2012 թ․ մարտի 22-ին. Վերցված է 2009 թ․ փետրվարի 10-ին.
7. ↑  Maureen Dowd (2006 թ․ հոկտեմբերի 31). «America's Anchors». Rolling Stone. Արխիվացված է օրիգինալից 2007 թ․ հունվարի 6-ին. Վերցված է 2009 թ․ փետրվարի 10-ին.
8. ↑  «Stephen Colbert's Premiere 'Late Show' Episode Almost Didn't Air». Rolling Stone. Արխիվացված է օրիգինալից 2017 թ․ նոյեմբերի 7-ին. Վերցված է 2020 թ․ մայիսի 20-ին.
9. ↑  *Brian Williams* The 2006 TIME 100 - TIME(անգլ.) // *Time* : magazine. — 2006-05-08. — ISSN 0040-781X.
10. ↑  *Garry Trudeau* Stephen Colbert - The World's 100 Most Influential People: 2012 - TIME(անգլ.) // *Time* : magazine. — 2012-04-18. — ISSN 0040-781X.
11. ↑  «Joyce Words». Արխիվացված է օրիգինալից 2006 թ․ օգոստոսի 20-ին.
12. ↑  «Morley Safer profiles Comedy Central's "fake" newsman in 2006».
13. ↑  «Funny About the News». NY Times. 2005 թ․ սեպտեմբերի 25.
14. ↑  «Great Charlestonian? ... Or the greatest Charlestonian? Stephen Colbert». Արխիվացված է օրիգինալից 2007 թ․ հունվարի 8-ին.
15. ↑  «Stephen Colbert To Replace David Letterman On Late Show».
16. ↑  Голосуй смехом. В президенты США выдвинулся известный комик
17. ↑  Truthiness be told, Colbert launches campaign — Entertainment — Celebrities — TODAYshow.com
18. ↑  «What We Learned from Stephen Colbert's Presidential Campaign». Արխիվացված է օրիգինալից 2009 թ․ մարտի 10-ին. Վերցված է 2020 թ․ մայիսի 20-ին.
19. ↑
20. ↑  «The TIME 100 | The People Who Shape Our World». Արխիվացված է օրիգինալից 2006 թ․ մայիսի 2-ին. Վերցված է 2020 թ․ մայիսի 20-ին.
21. ↑  en:Stephen Colbert at the 2006 White House Correspondents' Association Dinner
22. ↑  Throw the Truthiness Bums Out — The New York Times
23. ↑  «Space Module: Colbert — Name NASA’s Node 3 After Stephen», colbertnation.com
24. ↑  «Lawmaker Backs Stephen Colbert’s NASA Win»(չաշխատող հղում)
, eweek.com
25. ↑  «Space Shuttle Discovery to Launch Aug. 25», space.com
26. ↑  Stephen Colbert’s Anthem for Mitt Romney’s ‘Amercia’
27. ↑  Stephen Colbert shows Mitt Romney speech repetition following Iowa win
28. ↑  «*Show* Off». Արխիվացված է օրիգինալից 2007 թ․ փետրվարի 26-ին. Վերցված է 2020 թ․ մայիսի 20-ին.
29. ↑  «Stephen Colbert may play religion for laughs, but his thoughtful Catholicism still shows through». The Washington Post. 2010 թ․ հոկտեմբերի 15.
30. ↑  «The Colbert Report - CBS News». 2006 թ․ ապրիլի 27.
31. ↑  Stephen Colbert thanks himself at Webbys | News.com.au
32. ↑  *Jason E. Bond, Amy K. Stockman.* "An Integrative Method for Delimiting Cohesion Species: Finding the Population-Species Interface in a Group of Californian Trapdoor Spiders with Extreme Genetic Divergence and Geographic Structuring"(անգլ.) // *Systematic Biology*. — 2008. — Т. 57. — № 4. — С. 628-646. — doi:10.1080/10635150802302443 — PMID 18686196.
33. ↑   «Spider to be named for Stephen Colbert — Celebrities».
34. ↑  *Miller, K.B.; Wheeler, Q.D.* "A new species of *Agaporomorphus* Zimmermann from Venezuela, and a review of the *A. knischi* species group (Coleoptera: Dytiscidae: Copelatinae)" PDF(անգլ.) // *Zootaxa*. — 2008. — Т. 1827. — С. 45-52. — ISSN 1175-5334. Архивировано из первоисточника 4 Մարտի 2016.
35. ↑  Colbert namesake for Venezuelan beetle
36. ↑  В честь Стивена Колберта назвали вид жуков
37. ↑  *Shimbori E.M.; Shaw, S.R.* "Twenty-four new species of Aleiodes Wesmael from the eastern Andes of Ecuador with associated biological information (Hymenoptera, Braconidae, Rogadinae)"(անգլ.) // *ZooKeys*. — 2014. — Т. 405. — С. 1-81. — doi:10.3897/zookeys.405.7402
38. ↑  «Новый вид жука назван в честь Марка Твена - ПОЛИТ.РУ». polit.ru. Արխիվացված է օրիգինալից 2016 թ․ ապրիլի 22-ին. Վերցված է 2016 թ․ ապրիլի 21-ին.

Արտաքին հղումներ
----------------

* *The Colbert Report-*ի պաշտոնական կայքը(անգլ.)

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Սթիվեն Քոլբեր» հոդվածին։ |

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Թվիթթեր |
|  |
| Ֆոտո, վիդեո և աուդիո | Ինստագրամ · Spotify |
|  |
| Թեմատիկ կայքեր | AllMovie · Allmusic · AlloCiné · ČSFD · Discogs · Internet Movie Database · ԿինոՊոիսկ · Metacritic · MusicBrainz · Rotten Tomatoes · WikiTree |
|  |
| Բառարաններ և հանրագիտարաններ | Բրիտանիկա · Notable Names Database |
|  |
| 

|  Չափորոշչային վերահսկողություն |
| --- |
|  |
| BNE: XX6101651 · BNF: 16522370r · CiNii: DA18821109 · CONOR: 162955619 · GND: 1045855685 · GTAA: 237325 · ISNI: 0000000121177057 · LCCN: n2002046749 · NLP: a0000003087646 · NTA: 314132600 · NUKAT: n2005108060 · SUDOC: 23557211X · VIAF: 1829775 · WorldCat VIAF: 1829775 |

 |

 |